b'\n_START_ARTICLE_\nWilliam Hobson\n_START_PARAGRAPH_\nKapten William Hobson RN (26 September tahun 1792 \xe2\x80\x93 10 September 1842) merupakan seorang pegawai angkatan tentera laut diraja British yang berkihdmat sebagai\xc2\xa0Gabenor New Zealand. Beliau ialah penggubal bersama Perjanjian Waitangi.\n_START_SECTION_\nKehidupan awal\n_START_PARAGRAPH_\nWilliam Hobson dilahirkan di Waterford, Ireland dan anak kepada Samuel Hobson, seorang peguam bangsa Inggeris-Ireland._NEWLINE_Beliau menyertai Tentera Laut Diraja pada 25 Ogos 1803 sebagai seorang anggota sukarelawan kelas kedua. Beliau terlibat\xc2\xa0dalam perang Napoleon dan kemudian terlibat dalam kempen penghapusan\xc2\xa0kegiatan lanun di Caribbean. Beliau menjadi kadet kanan\xc2\xa0pada tahun 1806 dan kemudiannya seorang leftenan pertama\xc2\xa0tujuh tahun selepas itu.\n_START_SECTION_\nKarier di New Zealand\n_START_PARAGRAPH_\nPada 26 Mei 1837 Hobson berlayar ke Bay of Islands\xc2\xa0berdekatan\xc2\xa0New Zealand atas permintaan pertolongan Residen\xc2\xa0James Busby\xc2\xa0yang merasa terancam oleh perang antara puak-puak M\xc4\x81ori di situ. Hobson kembali ke England pada tahun 1838 dengan laporan mengenai New Zealand, di mana beliau mencadangkan penjajahan British ke atas pulau-pulau ini secara kecil-kecilan, sepertimana yang dilakukan\xc2\xa0Syarikat Teluk Hudson di Kanada._NEWLINE_Pada bulan November 1840, Ratu Victoria menandatangani piagam diraja\xc2\xa0memisahkan New Zealand daripada\xc2\xa0tanah jajahan mahkota\xc2\xa0New South Wales. Hobson mengangkat sumpah sebagai Gabenor dan Panglima Tertinggi\xc2\xa0jajahan baru ini\xc2\xa0pada 3 Mei 1841._NEWLINE_Hobson meninggal akibat angin ahmar pada 10 September 1842 sebelum beliau sempat ditarik balik jawatannya. Beliau dikuburkan di Tanah Perkuburan\xc2\xa0Symonds Street\xc2\xa0di Auckland.'